da en en da da da sv de da da da en de da da nl da sv da da de da da de en en en en en da da da da da da da da da da da da da da da da da da da da da fi da da en da da da da da nl nb da en km da en
Er du vores nye praktikant i forårssemestret?
Use tab to navigate through te menu items.
Er du interesseret i integration og har du lyst til at blive en del af et livligt integrationshus for kvinder? Så læs videre!
Vi søger en praktikant med opstart til forårssemestret 2020, som kan indgå bredt i husets mange indsatser og daglige arbejde.
Vi forestiller os, at du er i gang med en videregående uddannelse eller professionsbachelor. Det er vigtigt, at du er god til relationsarbejde og har gode sociale kompetencer. Du har mod på at arbejde direkte med rådgivning til husets brugere og samtidig kan du understøtte administrativt arbejde og kommunikationsarbejde i huset.
Dine arbejdsopgaver vil spænde bredt – og kan tilpasses efter din profil, lyst og erfaring. De overordnede arbejdsopgaverne vil være følgende:
Blive en del af vores torsdags ’job-zone’ og arbejde med konkret rådgivning og hjælp til jobsøgning mv. (også ad hoc aftaler med husets brugere)
Understøtte projektet ’Fra Bruger til Aktiv Medborger’, som handler om at få kvinder med etnisk minoritetsbaggrund i frivilligt arbejde
Arbejde med kommunikation på sociale medier og løbende opdatere vores hjemmeside
Støtte som engelsk tolk i undervisningen efter behov
Understøtte ad hoc administration
Du vil blive en del af:
Et hyggeligt hus med en uformel og afslappet tone
En alsidig frokostordning, hvor alle bidrager med mad til en fælles frokost
Inviteret med på ture, arrangementer og fester med de ansatte, husets mange frivillige og husets brugere
Få helt konkret erfaring med at arbejde direkte med rådgivning til etniske minoritetskvinder
Gøre en forskel for mennesker, som har brug for lidt ekstra hjælp til at finde sig til rette i det danske samfund
Lidt om huset og vores fokusområde:
Integrationshuset Kringlebakkens indsatser styrker aktiv og lige samfundsdeltagelse for kvinder og børn med etnisk minoritetsbaggrund. Kringlebakken er fortalervirksomhed for og med marginaliserede kvinder og børn med etnisk minoritetsbaggrund og arbejder for at skabe forståelse og nedbryde fordomme på tværs af kulturer. Vi har dansk og samfundsundervisning i huset, mens kvinderne børn bliver passet i huset børnestue. Vi arrangerer fester, ture til kulturinstitutioner og andre aktiviteter med fokus at opbygge netværk, lære om Danmark og medborgerskab og har altid fokus på hjælp til selvhjælp.
Kontakt os på info@kringlebakken for at høre mere eller send os en motiveret ansøgning. Vi glæder os til at høre fra dig!
Deadline er fredag den 15. november.
Indlæg ikke markeret som synes godt om
20 ÅR, SOM LEDER AF KRINGLEBAKKEN
NY BOG OM EN INTEGRATIONSINDSATS DER VIRKER
KRINGLEBAKKEN IS A REAL LIFE SAVER!
KVINDERS TILKNYTNING TIL ARBEJDSMARKEDET – ELLER
JOY RANYA SANA SHADMAN MARIAM - Fem kvinders fortællinger
Projekt Q - et frivilligt fællesskab
KRINGLEBAKKEN ÅBNER LANGSOMT OP
TUBORGVEJ 256-258,  2400 KØBENHAVN NV ・ 35 84 00 96 ・ INFO@KRINGLEBAKKEN.DK